**AMANDMANI NA USTAV SJEDINJENIH AMERIČKIH DRŽAVA**

Amandman I (1791)

Kongres neće donijeti nikakav zakon koji bi se odnosio na uspostavljanje vjere ili zabranu njena slobodnog ispovijedanja, ili na ograničavanje slobode govora ili štampe, ili prava građana na mirno okupljanje i na upućivanje peticija Vladi radi ispravljanja nepravdi.

Amandman II (1791)

Budući da je dobro uređena policija nužna za sigurnost slobodne države, pravo građana da drže i nose oružje neće biti ograničeno.

Amandman III (1791)

Nijedan vojnik neće u doba mira biti smješten u neku kuću bez saglasnosti vlasnika, a ni u doba rata, osim na način koji će propisati zakon.

Amandman IV (1791)

Pravo građana na sigurnost domova, dokumenata i imetka od nerazboritih pretraga i zapljena neće biti povrijeđeno ni sudski nalozi izdavani bez utemeljenog razloga, poduprtog zavjetom ili prisegom, uz poseban opis mjesta koje se ima pretražiti, osoba, odnosno stvari koje se imaju uhititi, odnosno zaplijeniti.

Amandman V (1791)

Nijedna se osoba neće držati odgovornom za teško ili inače sramotno kazneno djelo, osim po optužbi ili odluci Velike porote, izuzevši slučajeve koji se dogode u kopnenim ili pomorskim snagama ili u policiji kad je pozvana u službu u vrijeme rata ili javne opasnosti; niti će ista osoba za isto djelo biti dvaput podvrgnuta pogibelji za život i slobodu, niti će biti u ijednom kaznenom slučaju prisiljena svjedočiti protiv sebe, niti će joj biti oduzet život, sloboda ili imetak bez pravednog zakonitog postupka; niti će privatni imetak biti oduzet za javnu uporabu bez pravedne naknade.

Amandman VI (1791)

U svim kaznenim postupcima okrivljeni će uživati pravo na brzo i javno suđenje, od nepristrane porote države i okruga gdje je zločin počinjen; koji će okrug biti unaprijed određen zakonom i biti obaviješten o naravi i razlogu optužbe; bit će suočen sa svjedocima koji ga terete; pod obavezom priziva svjedoka u svoju korist, a uz pomoć odvjetnika za svoju obranu.

Amandman VII (1791)

U parnicama po Općem pravu, kad vrijednost spora ne bude prelazila dvadeset dolara, pravo na suđenje pred porotom bit će očuvano i nijedna činjenica utvrđena od porote neće se preispitati pred kojim sudištem Sjedinjenih Država nego u skladu s pravilima Općeg prava.

Amandman VIII (1791)

Pretjerana jamčevina neće se zahtijevati ni pretjerane globe nametati, ni primjenjivati okrutne i neuobičajene kazne.

Amandman IX (1791)

Nabrajanje određenih prava u Ustavu ne smije se tumačiti kao uskraćivanje ili umanjivanje drugih prava pridržanih narodu.

Amandman X (1791)

Ovlasti koje nisu Ustavom dodijeljene Sjedinjenim Državama ni njime zabranjene državama pridržane su odnosnim državama ili narodu.

Amandman XI (1798)

Sudbena vlast Sjedinjenih Država ne može se tumačiti tako da bi se protezala na bilo koji spor po pravu ili pravednosti kad jednu od sjedinjenih država tuže ili optužuju državljani druge države ili državljani ili podanici strane države.

Amandman XII (1804)

Izbornici će se sastati u svojim državama i glasovati za predsjednika i potpredsjednika,od kojih barem jedan neće biti nastanjen u njihovoj državi;svojim će glasovima odrediti osobu koju glasovanjem izabiru za predsjednika ,a posebnim glasovanjem osobu za koju glasuju kao potpredsjednika i sačinit će odvojene popise svih osoba koje su glasovale za predsjednika ,s brojem glasova za svakoga,popise će potpisati i ovjeriti i zapečačene zaputiti u sjedište Vlade Sjedinjenih Država,naslovljene na predsjednika Senata.

Amandman XIII (1865)

Odjeljak 1.

Ni ropstvo ni obvezno službovanje ,osim kao kazna za zločin na koju stranka bude zakonito osuđena,neće postojati u Sjedinjenim Državama ili kojem mjestu pod njhovom vlašću.

Odjeljak 2.

Kongres će imati ovlast provedbe ovog člana putem odgovarajućeg zakonodavstva.

Amandman X IV (1868)

Odjeljak 1.

Sve osobe rođene ili prirođene u Sjedinjenim Državama i podložne njihovoj vlasti državljani su Sjedinjenih Država i države u kojoj prebivaju.Nijedna država neće donijeti ili provoditi neki zakon koji bi ograničio povlastice ili zaštitu državljanima Sjedinjenih Država,niti će koja država oduzeti kojoj osobi život,slobodu, ili imetak bez pravednog zakonitog postupka.

Amandman XV (1870)

Pravo glasovanja državljana Sjedinjenih Država neće uskratiti ni ograničiti Sjedinjene Države ili bilo koja država na temelju rase,boje kože ili prijašnjeg ropstva.

Amandman XVI (1913)

Kongres će imati ovlasti raspisivati i prikupljati poreze na prihode iz bilo kojeg izvora stečene ,bez raspodjele između država i bez obzira na popis stanovništva ili kakvo prebrojavanje.

Amandman XVII (1913)

Senat Sjedinjenih Država činit će po dva senatora iz svake države koje budu izabrali njeni građani na šest godina.; i svaki će senator imati jedan glas.Izbornici u svakoj državi imaju ispuniti uvjete koji se zahtijevaju za izbornike najbrojnije grane zakonodavnog tijela u državi.

Amandman XVIII (1919)

Jedna godina nakon stupanja na snagu ovog članka,proizvodnja,prodaja ili prevoz opojnih tekućina unutar Sjedinjenih Država, njihov uvoz u Sjedinjene Države ili izvoz iz Sjedinjenih Država i svih područja pod njihovom vlašću radi upotrebe pića,ovim se zabranjuje.

Amandman XIX (1920)

Pravo glasa građana Sjedinjenih Država neće biti uskraćeno ili ograničeno od Sjedinjenih Država ni koje držane na temelju pola.

Kongres će imati ovlast provedbe ovog člana putem odgovarajućeg zakonodavstva.

Amandman XX

Kongres će zasjedati najmanje jedanput godišnje ,i te će sjednice započeti u podne 3.dana sjećnja,osim ako oni zakonom odrede drugi dan.

Amandman XXI (1933)

Prijevoz ili uvoženje u koju državu ,područje ili posjed Sjedinjenih Država,radi isporuke ili upotrebe u njojopojnih tekućina,protivno njihovim zakonima,ovim se zabranjuje.

Amandman XXII (1951)

Niko neće biti izabran za predsjednika više od dva puta,i niko ko je držao šoložaj predsjednika ili privremeno djelovao kao predsjednik više od dvije godine od razdoblja za koje je koja druga osoba bila izabrana na položaj predsjednika neće biti izabran na položaj predsjednika više od jedanput.

Amandman XXIII (1961)

Okrug koji čini sjedište vlade Sjedinjenih Država imenovat će se na način kako Kongres bude odredio:

Broj izbornika za predsjednika i potpredsjednika jedank je ukupnom broju senatora i zastupnika u Kongresu na koji bi okrug bio ovlašten kad bi bio država,ali ni u kojem slučaju više od države s najmanjim stanovništvom.

Amandman XXIV (1964)

Pravo glasanja državljana Sjedinjenih Država na osnovnim ili drugim izborima za predsjednika ili potpredsjednika ili senatora ili zastupnika u Kongres neće uskratiti ili ograničiti Sjedinene Države ili neka od država iz razloga neke glavarine ili nekog drugog poreza.

Amandman XXV (1967)

U slučaju uklanjanja predsjednika s dužnosti ili njegove smrti ili ostavke,potpredsjednik će postati predsjednikom.

Kad bude ispražnjen položaj potpredsjednika ,predsjednik će imenovati potpredsjednika ,koji će nastupiti na dužnost nakon što bude potvrđen većinom glasova oba doma Kongresa.

Kad predsjednik uputi predsjedniku Senata pismenu objavu o svojoj nesposobnosti da obavlja ovlasti i dužnosti tada će, sve dok im ne uputi pismenu objavu o suprotnom,te ovlasti i dužnosti obavljati potpredsjednik kao privremeni predsjednik.[[1]](#footnote-2)

1. Smerdel Branko, *Američki Ustav kao uzor za nove demokracije*, uvodna studija u Ustav Sjedinjenih Američkih Država, Veleposlanstvo SAD u Zagrebu, bez god. izdanja [↑](#footnote-ref-2)